51 
Utriculus sp. 
Boreochiton sp. 
Bela sp. 
Denne Fauna er saa overensstemmende med den Molluskfauna, 
der findes opbevaret i de hævede Lag nedenfor 4—5 M. Højde¬ 
linjen, at den uden Tvivl maa henføres til den samme 
Tid. Af 18 fundne Arter har den 14 fælles med den; kun 4 af 
de sjældneste har jeg ikke hidtil fundet i de højere liggende Af¬ 
lejringer; rigtignok er Forholdet mellem Arterne indbyrdes, hvad 
Hyppigheden angaar, noget forskelligt i disse to Afsætninger, men 
det kan let forklares ved, at Skallerne her er afsatte paa noget 
dybere Vand, medens de andre Skallag kun frembyder typiske Kyst¬ 
dannelser. 
Den stærke Indblanding af littorale Arter som Littorina, Onoba , 
Cyamium og Purpura viser, at denne Aflejring maa være afsat i 
Nærheden af Stranden; Hovedarterne, Macoma calcaria og Mya 
truncata, der synes at forekomme „in situ u , strider heller ikke 
imod denne Antagelse, da de findes levende helt op til Stranden 
ved Islands Vestkyst f. Eks. ved Reykjavik. 
Hvis man tager Hensyn til alle de fundne Arter, da findes 
13 nutildags levende i Stranden paa Vestkysten eller i Nærheden 
af Lavvandsmærket; de to Cardium- Arter lever paa noget dybere 
Vand, men forekommer opskyllede i Stranden ved Faxafloi 1 ); de tre 
andre Arters ( Utriculus sp., Bela sp. og Axinopsis, der kun fore¬ 
ligger i enkelte Eksemplarer) vertikale Udbredelse ved Vest-Island 
er mig ubekendt. 
Jeg antager derfor, at dette Skallag er afsat tæt nedenfor 
Lavlandsmærket eller i 4 — 6 M. Dybde. Saavidt jeg kan 
skønne, er der ikke noget, der strider imod den Antagelse og den 
stemmer godt overens med det Indtryk, som foranførte Iagttagelser 
r ) Faxafloi nævnes vel paa Kortet Faxafjoibur, men dette er en gammel 
Betegnelse, som ikke bruges mere. Floi i Islandsk betyder nærmest 
en Bugt, som er kortere, end den er bred; med Hensyn her til er 
Faxafjørbur for længere siden i Sproget forandret til Faxafloi. 
4* 
